RCL วอลุ่มแน่น-บวก 5% รับ BDI นิวไฮรอบ 13 ปี ทะลุ 5,000 จุด
RCL วอลุ่มแน่น-บวก 5% รับ BDI นิวไฮรอบ 13 ปี ทะลุ 5,000 จุด จับตางบไตรมาส 3 โตเด่น
RCL วอลุ่มแน่น-บวก 5% รับ BDI นิวไฮรอบ 13 ปี ทะลุ 5,000 จุด จับตางบไตรมาส 3 โตเด่น
8 ต.ค. 2564

ผู้สื่อข่าวรายงานว่า วันนี้(8ต.ค.64) ราคาหุ้น บริษัท อาร์ ซี แอล จำกัด (มหาชน) หรือ RCL ณ เวลา 15.43 น. อยู่ที่ระดับ 46.50 บาท บวก 2.25 บาท หรือ 5.08% ด้วยมูลค่าซื้อขาย 418.62 ล้านบาท

โดยล่าสุด(7ต.ค.64) ดัชนีค่าระวางเรือ (BDI) อยู่ที่ระดับ 5,650 จุด สูงสุดในรอบ 13 ปี โดยเทียบตั้งแต่ดัชนียืนที่ระดับ 5,663 จุด เมื่อวันที่ 5 ก.ย.2551

ด้านบล.ฟินันเซีย ไซรัส  ระบุในบทวิเคราะห์(5ต.ค.64)ว่า กล่าวว่า ราคาหุ้นในกลุ่มเดินเรือปรับตัวขึ้น คาดว่าจะเป็นการเกิดเทคนิคเคิลรีบาวด์ในระยะสั้นหลังจากที่ปรับตัวลงไปก่อนหน้านี้ โดยดัชนีค่าระวางเรือ BDI ยังปรับตัวขึ้นอยู่ ทำให้เป็นปัจจัยหนุนให้กับกลุ่มเดินเรือได้ ขณะที่ปัจจัยอื่นยังไม่มีการเปลี่ยนแปลง ทำให้มองว่านักลงทุนหาหุ้นที่ได้ปรับตัวลงไปมากก็กลับเข้าไปเล่นกันใหม่อีกครั้ง
ด้านผลกำไรของหุ้นในกลุ่มเดินเรือในงวดไตรมาส 3/64 คาดว่าจะออกมาดีแน่ และหากค่าระวางเรือยังทรงตัวในระดับนี้หรือปรับตัวขึ้นไปอีก ก็จะทำให้ผลกำไรของกลุ่มเดินเรือในไตรมาส 4/64 ดีต่อเนื่อง
ส่วนสัญญาณทางเทคนิคหุ้น บมจ.พรีเชียส ชิพปิ้ง (PSL) มีแนวรับ 19.5-20.0 บาท ส่วนแนวต้าน 21.0-21.3 และมีแนวต้านหลักที่ 22 บาท ส่วนหุ้น บมจ.โทรีเซนไทย เอเยนต์ซีส์ (TTA) มีแนวรับ 12.5-12.7 บาท แนวต้าน 14.0-14.9 บาท อีกทั้งหุ้น บมจ. อาร์ ซี แอล (RCL) มีแนวรับ 43 บาท ส่วนแนวต้าน 47-48 บาท